CELEX: 22014D0145
Language: sk
Date: 2014-06-27 00:00:00
Title: Rozhodnutie Spoločného výboru EHP č. 145/2014 z 27. júna 2014 , ktorým sa mení príloha XXI (Štatistika) k Dohode o EHP

27.11.2014   
            
            
               SK
            
            
               Úradný vestník Európskej únie
            
            
               L 342/53
            
         ROZHODNUTIE SPOLOČNÉHO VÝBORU EHP
   č. 145/2014
   z 27. júna 2014,
   ktorým sa mení príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Európskeho parlamentu a Rady (ES) č. 1185/2009 z 25. novembra 2009 o štatistike pesticídov (1) sa má začleniť do Dohody o EHP.
            
         
               (2)
            
            
               Nariadenie Komisie (EÚ) č. 408/2011 z 27. apríla 2011, ktorým sa vykonáva nariadenie Európskeho parlamentu a Rady (ES) č. 1185/2009 o štatistikách pesticídov, pokiaľ ide o formát na zasielanie údajov (2), sa má začleniť do Dohody o EHP.
            
         
               (3)
            
            
               Nariadenie Komisie (EÚ) č. 656/2011 zo 7. júla 2011, ktorým sa vykonáva nariadenie Európskeho parlamentu a Rady (ES) č. 1185/2009 o štatistike pesticídov, pokiaľ ide o vymedzenia pojmov a zoznam účinných látok (3), sa má začleniť do Dohody o EHP.
            
         
               (4)
            
            
               Príloha XXI k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Za bod 24c [nariadenie Európskeho parlamentu a Rady (ES) č. 138/2004] prílohy XXI k Dohode o EHP sa vkladá tento text:
   
               „24d.
            
            
               
                  32009 R 1185: nariadenie Európskeho parlamentu a Rady (ES) č. 1185/2009 z 25. novembra 2009 o štatistike pesticídov (Ú. v. EÚ L 324, 10.12.2009, s. 1).
               Ustanovenia nariadenia sa na účely tejto dohody vykladajú s touto úpravou:
               Lichtenštajnsko sa oslobodzuje od zberu údajov požadovaného podľa tohto nariadenia.
            
         
               24da.
            
            
               
                  32011 R 0408: nariadenie Komisie (EÚ) č. 408/2011 z 27. apríla 2011, ktorým sa vykonáva nariadenie Európskeho parlamentu a Rady (ES) č. 1185/2009 o štatistikách pesticídov, pokiaľ ide o formát na zasielanie údajov (Ú. v. EÚ L 108, 28.4.2011, s. 21).
            
         
               24db.
            
            
               
                  32011 R 0656: nariadenie Komisie (EÚ) č. 656/2011 zo 7. júla 2011, ktorým sa vykonáva nariadenie Európskeho parlamentu a Rady (ES) č. 1185/2009 o štatistike pesticídov, pokiaľ ide o vymedzenia pojmov a zoznam účinných látok (Ú. v. EÚ L 180, 8.7.2011, s. 3).“
            
         Článok 2
   Znenie nariadení (ES) č. 1185/2009, (EÚ) č. 408/2011 a (EÚ) č. 656/2011 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 28. júna 2014 pod podmienkou, že boli doručené všetky oznámenia podľa článku 103 ods. 1 Dohody o EHP (4), alebo dňom nadobudnutia účinnosti rozhodnutia Spoločného výboru EHP o začlenení nariadenia Európskeho parlamentu a Rady (ES) č. 1107/2009 do Dohody o EHP (5), podľa toho, čo bude neskôr.
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 27. júna 2014
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. EÚ L 324, 10.12.2009, s. 1.
   
      (2)  Ú. v. EÚ L 108, 28.4.2011, s. 21.
   
      (3)  Ú. v. EÚ L 180, 8.7.2011, s. 3.
   
      (4)  Ústavné požiadavky neboli oznámené.
   
      (5)  Ú. v. EÚ L 309, 24.11.2009, s. 1.